# Lavarou koz a Vreiz-Izel/SEIZVED STROLLAD

| ◄ C’HOUEAC’HVED STROLLAD | SEIZVED STROLLAD | EIZVED STROLLAD ► |
* 663
* Ann armanach ne lar ket gaou : Pa ve erc’h ’ve gwenn ann traou, Pa ve avel fich ar bodou, Pa ve glao ’ve vil ar poullou.
* 664
* Miz Genver, Kalet pe dener.
* 665
* Miz Genver, hirio vel kent, A ziskouez eo hir he zent.
* 666
* Pa ve tremenet dent Genver E ve diskouloc’h ann amzer.
* 667
* Ne vezo ket leun ar zolier Mar bez heol tomm da viz Genver.
* 668
* Gwell eo gwelet ki en kounnar Evit heol tomm e miz Genvar.
* 669
* Aliez ar wenn reo A zeu araog ar glao.
* 670
* Reo gwenn war ar c’hresk, Amzer gaer hafresk.
* 671
* Reo gwenn war loar nevez A denn d’ar glao aliez.
* 672
* Reo gwenn en diskar, Amzer c’hleb hep mar.
* 673
* Pa vez ann erc’h war ann douar Ne vez na tomm na klouar.
* 674
* Re a erc’h, re a gerc’h, Re a skorn, re a zegal.
* 675
* Pa skorn ann dour en ti, A koll ar c’herc’h he fri.
* 676
* Pa varv ar gerc’hen gand ar riou, Unan a chomm a dalv diou.
* 677
* Genvirig a lavar Ez euz vi gand ar iar.
* 678
* Hanter-Genver eun eur a hed, Da c’houel Chandelour diou abred.
* 679
* Da chouel ar Chandelour, Deiz da bep micherour, Nemet d’ar c’hemener Ha d’al luguder.
* 680
* Da c’houel Varia Goulou, Kuzet ar c’hantoleriou Ha torret ar c’higelou ; Hanter-greun, hanter-bloaz, Ann had diaveaz, Ann ozac’h en eaz.
* 681
* Miz C’houevrer a c’houez, a c’houez, Hag a laz ar voualc’h war he nez.
* 682
* Gand dillad tomm ha bevans mad Pep miz goanv zo deread.
* 683
* Da c’houel Mathiez, Vi e reor ann houadez, Hag ar bik a choas he barez.
* 684
* Tremenet gouel Sant Mathiaz, Ann heol d’he liv, ann dour d’he flaz, Ha lezenn ann hent da vean glaz.
* 685
* Genver a garg ar foz, C’houevrer hen dalc’h kloz.
* 686
* Avel gevret, da ziwada moc’h Diwallit ho kountel gan-e-hoc’h.
* 687
* Erc’h a dreon, glao a viz, Gwasa diou amzer a weliz.
* 688
* Meurlarjez kaillarek, Arc’h ha solier barrek.
* 689
* Mar teuje Meurlarjez teir gwech ar bloaz, E lakafe ann dud da redek e noaz.
* 690
* Red eo lakat piz e gleac’h, N’e ket hirio evel deac’h. (Al ludu.)
* 691
* Ber, ber, miz C’houevrer, karg ann and hag ar foz, Me ho dizec’ho en eun deiz hag eun noz.
* 692
* Meurs gand eur c’houezadenn A zizec’h ar foz penn-da-benn.
* 693
* Miz Meurs gand eur c’houezadenn A laz meur a vagadenn.
* 694
* Ar miz Meurs gand he vorzoliou A zeu da skei war hon noriou.
* 695
* Miz Meurs gand he vorzoliou A laz al lueou en ho mammou.
* 696
* Meurs a laz gand he vorzoliou Ann ejen braz e korn ar c’hraou.
* 697
* Miz Meurs gand he vorzoliou A zo ker gwaz hag an Ankou.
* 698
* E mis Meurs glao hag avel foll A rai lakat evez d’ann holl.
* 699
* Meurs, gand he veurzeri, A ra d’ar c’hrac’h staota barz ann ti, Ha d’he merc’h kerkouls hag hi.
* 700
* Deuet Meurs e-giz ma karo, Grac’h e korn ar c’hleun a dommo.
* 701
* Da c’houel sant Guennole, Stanka ’r foennek oc’h ar c’hole.
* 702
* Da c’houel Pol, Lakad mern vihan war ann daol.
* 703
* Tri de goude ma kan ann drask, Ez ia ar vioc’h joaüs d’he nask.
* 704
* Pa glewfet ann drask o kanan, Serret keuneud mad da doman ; Pa glewfet ar welc’h goude-ze, Tolet ho chupenn a goste.
* 705
* D’ar zul Bleuniou, A lamm ar zaout dreist ar c’hleuziou.
* 706
* Da Vener ar groez A kroaz ar bik he nez.
* 707
* D’ar zul Bask, A lamm ar zaout dreist ho nask.
* 708
* Da c’houel Sant Joseph pe Sant Benead, Gounid ar panez hag al lin mad.
* 709
* Da zul Bleuniou, kont’ ar viou ; Da zul Bask, terri ho fennou ; Da zul ar C’hasimodo, frik’ ar choz podou.
* 710
* Epad ar zizun santel, Amzer goloet, avel.
* 711
* Deuz ann heol, Meurlarjik, Deuz ann eteo Paskik.
* 712
* Ann ened seac’h, Pask kaillarek A lak ann arc’h da veza barrek.
* 713
* Ebrelik, Ebrelik, Digor da ziou askellik.
* 714
* Pask a dost, Pask a bell, Pask a vo en Ebrel ; Pask en Ebrel a vo Pe ar C’hasimodo.
* 715
* Deuet Meurlarjez pa garo, Pask pe Gasimodo En Ebrel hen em gavo.
* 716
* Etre Pask ha Meurlarjez, Seiz sizun nemet daou dez.
* 717
* Etre Pask ha Pentekost, Seiz sizun penn ha lost.
* 718
* Pask gleborek, Eost baraëk.
* 719
* Pa zav al loar abarz ann noz, Had ar panez antronoz.
* 720
* Ar ran a gan kent miz Ebrel A ve gwelloc’h d’ezhan tevel.
* 721
* Pa gan ar ran e kreiz an deiz, Neuze vez poent gounid ann heiz.
* 722
* Pa gan ar ran e kreiz ar prad, Neuze vez poent gounid peb had, Nemet al lann hag ar pilad.
* 723
* Evit ar raned da gano, Ma bioc’hik paour-me a varvo ; Pa gano ar goukou d’eomp-ni, Ma bioc’hik-me ne varvo mui.
* 724
* Dre ma tosta hanter-Ebrel, E kousk ann oac’h hag ar mevel ; Ar vroeg a lâr en miz Mae D’ar vatezik : demp ive !
* 725
* Er bloaz biseost nep a ve finn. A laka kanab el lec’h linn.
* 726
* Da c’houel Pêr, planta kignenn ; Da c’houel Pêr, skoulma kignenn ; Da c’houel Pêr, tenna kignenn.
* 727
* Ebrel c’harw, Porc’hel marw.
* 728
* Blavez gliz, Blavez gwiniz.
* 729
* Bleun e Meurs, feurm en Abril, A ia holl gand ar morzil.
* 730
* Sant Jorc’hdik diwar he dorchenn A lak’ ar goz saout da vreskenn.
* 331
* Da c’houel Mark, Meren bihan d’ar park.
* 732
* Pa vez ann deillo er wevodenn Kement ha diou skouarn eul logodenn, ’Tle advern beza war wenojenn.
* 733
* Da c’houel Mark, Diodet ar park.
* 734
* Da c’houel Mark Ann had divezan er park.
* 735
* Pa ve glao da chouel Mark E kouez ar c’hignez er park.
* 736
* Digant kala — Mae goulennet Pe da zeiz e teui Nedelek, Ha mar na gredet ket c’hoas, Goulennet da zant Jerman Bras.
* 737
* Goude miz Ebrel da fin Eost, Da dan ebet na-d-a tost.
* 738
* Da viz Mae, Ar medisin a ve gae.
* 739
* E miz Mae, Ar c’hezek a dol ho zae.
* 740
* Da viz Mae ’Lamm ar segal dreist ar c’hae.
* 741
* Meurs e skoulm, Ebrel e vodenn, Mae e bleunvenn, Even e greunenn, Gouere e gwastel wenn.
* 742
* E miz Mae, Kanab gae.
* 743
* Pa gano ar durzunel, M’em bô lez eleiz ma skudel.
* 744
* Glao bemdez a zo re, Re neubeut bep eil de.
* 745
* Pa vo barvou kelvez e miz Mae Kalon ann ijuler a zo gae.
* 746
* Bleun en Abril, feurm e Mae, Euz ar re-ze e kargimp hon zae.
* 747
* Ann deliou ’zigor en dero Kent evid digeri erfao.
* 748
* Da c’houel ar Pentekost, Al linn a ra ann dro da gern ann tok.
* 749
* Brumen du pa vez A bad tri dervez.
* 750
* Brumen vor, Tomder en gor.
* 751
* Mogedenn diwar ar mor, Heol tomm ken a faouto ann nor.
* 752
* Seiz blavez sec’hour ne reont ket eur blavez kernez ; Eun devez glebour hen grafe.
* 753
* Serret ar gwaziou, Douret’ ar prajou.
* 754
* Sant Ronan dilost Mae A laka kerc’h e-leac’h na ve.
* 755
* Miz Even a ra al linn Ha Gouere hen gra finn.
* 756
* Eur park a zo gwall fall Mar da viz Even ne dalv.
* 757
* Kurun dioc’h ar gwalarn, Tol ar varr er sanaill.
* 758
* Kurun dioc’h ar gevret, Marrad bepret.
* 759
* Ann avel su ha gevret, Mad d’ar goullo ha d’ar garget.
* 760
* Avel a c’hreste, Glao hep dale.
* 761
* Gwalarn kalmet diouz ann noz, Su pe gevret antronoz.
* 762
* Pa val ’r vilinn diwar ar c’hoad, ’Ve trist doare ar merdead.
* 763
* Diwallit rag ar merwent koz Hag ar gwalarn iaouank.
* 764
* Pa vez ann avel er gornaouek, E vez tapet meur a c’henaouek.
* 765
* Da c’houel Barnabaz, Gand eur fourniad poaz Hag eun all en arc’h, E paseo awalc’h.
* 766
* Hanter-Mae dilost goan, Hanter miz Even hen lakan.
* 767
* Pa vez ker ar piz, E vez ker ar gwiniz.
* 768
* Blavez hoginn, blavez ed, Blavez irinn ne ve ket.
* 769
* Blavez c’huiled, blavez ed, Blavez gwenan ne ve ket.
* 770
* N’ê ket ganet gand he vamm ’Nn hini glev ar goukou nao devez goude gouel Iann.
* 771
* Da c’houel Iann, Ia-l-ar goukou d’al lann.
* 772
* Da c’houel Per, Ia-l-ar goukou d’ar ger.
* 773
* Pa vez ar bleun er gwiniz, E vihanna leaz liviriz.
* 774
* Heol a zavo re vintin, A zo tec’het da wall fin.
* 775
* Ann heol gwenn Da c’hlao a denn.
* 776
* Heol gwenn a ro glao Hag heol ruz amzer vrao.
* 777
* Ruijenn deuz ann noz, Glao antronoz.
* 778
* Ruz dioc’h ann noz, gwenn d’ar mintin, Laka joaüs ar perc’hirin.
* 779
* Hanter Gouero Fals en ero.
* 780
* Da c’houel Maria Karmez, Gwelloc’h gavr eget eur vioc’h lez.
* 781
* Biskoaz foar Sant Weltas ne vez Na zans en hi bara segal nevez.
* 782
* Pa vez glao da c’houel Madalen, A vrein ar c’hraon hag ar c’hesten.
* 783
* Sant Iann a oa eur sant braz, Ma sant Kristof brasoc’h c’hoaz.
* 784
* Da gann Gouero Eost e peb bro.
* 785
* Pa grosmolo ar mor, Paourik, sarrit ho tor.
* 786
* Mar-d-a ann arne d’ar menez, Kemer da freill ha kerz er mez : Euz ar menez mar-d-a d’ar mor, Sarr war da gein prenestr ha dor.
* 787
* Da c’houel Itron-Varia ann erc’h, Pa vez avel grenv e vez ann ed ker.
* 788
* Kaneveden dioc’h ann noz, Glao pe avel antronoz.
* 789
* Gwarek-glao euz ar beure, Stignit ho tevez koulsgoude.
* 790
* Kaneveden dioc’h ar mintin, Sin vad d’ar perc’hirin.
* 791
* Kaneveden araog deg heur,
* Rei he lein d’al laboureur.
* 792
* Kaneveden araog deg heur,
* Treac’h ar zec’hor d’ar glebor.
* 793
* Kelc’h loar dioc’h ann noz,
* Glao pe avel antronoz.
* 794
* Kelc’h a dost,
* Glao a-bell ;
* Kelc’h a-bell,
* Glao a dost.
* 795
* Mar bez glao da chouel hanter-Est,
* Kenavezo d’ar c’hraon kelvez.
* 796
* E miz Gwengolo
* En abardae ’ma ann dorno.
* 797
* Hirio ema gouel Sant Jili,
* Kant levenez, mil prediri.
* 798
* Da c’houel Sant Jili
* 'Teu ar goanv e penn ann ti.
* 799
* Da viz Gwengoulou
* E teu dour er poullou.
* 800
* Frimm er bloaz koz,
* Avalou leiz arfoz.
* 801
* Da c’houel Maze,
* Ar frouez holl’ zo dare.
* 802
* Da c’houel Mikel, da c’houlou-de,
* Ann Tri Roue vez er c’hreiz-de.
* 803
* Gourmikaël hag ann Ankou
* Laka kalz a chanchamanchou.
* 804
* E joar-ann-Drogerez
* Eun ebeul evid eur gwennek.
* 805
* Gounid oc’h diskar loar Gwengolo
* Ne vez na greun na kolo.
* 806
* Tremenet pardon Bulai
* A beb goabren, peb gaouad.
* 807
* Da foar Paol,
* Kefelek war ann daol.
* 808
* E miz Hero,
* Teilit mad hag ho pezo.
* 809
* Foar Here e Goueznou
* Poent eo skuilla ann trempou.
* 810
* Glao da zul, glao da lun,
* Glao epad ar zizun.
* 811
* Glao a zeu diwar greisteiz,
* Glao epad ann deiz.
* 812
* Glao dioc’h ar viz,
* Glao epad ar miz.
* 813
* Glao, glao,
* Ken a zimezo
* Merc’h ar Maho.
* 814
* Merc’h ar Maho ’zo dimezet
* Hag ar glao na ehan ket.
* 815
* Eat miz Here en he hent,
* Da hanter-noz gouel ann Holl-Zent.
* 816
* Hadet da galan-goanv, stanket ann toull karr,
* Poent eo d’ar mevel mont gant ar gounnar.
* 817
* Kal-ar-goanv, kal-ar-miz,
* Nedelek a-benn daou viz.
* 818
* Da galan-goanv ed hadet,
* Hag ive frouez dastumet.
* 819
* Pa ziverr ann dour euz korn ann ejenn,
* E vez poent gounid ar vinizenn.
* 820
* Goanv abred,
* Goanv bepred.
* 821
* Pa gler ann dour da c’houel Marzin
* Ez ia ar goanv war benn he c’hlin.
* 822
* Da Zantez Katel Ez ia ar mestr da vevel.
* 823
* Mad eo hada ann douar War ann diskar euz al loar, Hogen segalik Sant Andrez Deut Nedelek pa deu er mez.
* 824
* Hag o neza emoc’h-hu c’hoaz ! Gouel Sant Andrez a zo warc’hoaz.
* 825
* Gouel ann Holl-Zent’ ziraou ar miz. Ha sant Andre gamm hen finiz.
* 826
* Sant Andre gamm na vanhas ket Ter sun tri deiz kent ’n Nedelek.
* 827
* Tremenet gouel Sant Andrew, Aret don hag hadet tew, Ha diwallet dirag al loened bew.
* 828
* Han-goanv betek Nedelek : Diwar neuze ve goanv kaled, Ken e vezo bleun en halek, Hag ac’hano goanv tenn Ken ne zavo bleun er spern gwenn.
* 829
* Miz Kerzu, miz ar gouelio, Eo miz ar gwadagenno.
* 830
* Mar-d-eo ien ha kriz ar goan Da gof oc’h taol, da gein d’ann tan.
* 831
* Gwell eo moged forn Evit avel skorn.
* 832
* Nao grozadenn forn A ia gand eur bar avel skorn.
* 833
* Erc’h kent Nedelek, Teil d’ar zegalek.
* 834
* Pa ve loar wenn d’ann Nedelek, E ve lin mad e pep havrek.
* 835
* Nedelek ha gouel Iann A laka ar bed etre diou rann ; Kalan Ebrel ha gouel Mikeal A laka e-leal.
* 836
* Eur gelienenn d’ann Nedelek A zo kouls hag eur c’hefelek.
* 837
* Ema Guillou oc’h ober he dro, Nevezinti a vezo.
* 838
* Here, Du ha Kerzu, A c’halver ar miziou du.
* 839
* Nedelek seac’h, Pask kaillarek, Laka ann arc’h da veza barrek, Hag ann ozac’h da veza bouzellek.
* 840
* Pa vez da zul deiz Nedelek, Hada da linn war ar garrek, Ha d’ brena ed gwerz da gazek.
* ↑ La très-ancienne coutume de briser, le dimanche de la Quasimodo, les pots hors de service, est toujours en vigueur dans les vieilles familles bretonnes. Bien que les jeux bruyants auxquels elle sert de prétexte, semblent dépourvus de toute signification, il ne serait pas impossible qu’elle n’eût eu dans l’origine un caractère sérieux, et ne se rattachât par quelque côté à certaines pratiques, touchant la purification des vases, dont font mention les Codes religieux de plusieurs peuples de l’antiquité.
* ↑ Le pilat, aujourd’hui inconnu en Bretagne, mais très-souvent nommé dans les anciens titres, était, si l’on en croit Cambry qui pourrait en avoir vu les derniers échantillons, « une espèce d’avoine ou de blé avorté qu’on ne pouvait manger qu’en bouillie. On n’en donne point aux chevaux, dit-il, ses extrémités trop aiguës pourraient s’attacher à leur gosier, et leur causer une toux dangereuse ; ils le refusent et le rejettent. » (Voyage dans le Finistère, par Cambry, avec des notes par le comte de Fréminville, Brest, 1836, in-8°, p. 130.)
* ↑ Var. Bloavez biseost, nep a ve finn, A losk ar c’herc’h hag a had linn ; Nep a ve finn, ar bloaz warlerc’h. A losk al linn hag a had kerc’h
* ↑ A la Sainte-Catherine, les travaux des champs sont tellement pressants que le chef d’exploitation se voit réduit à partager les fatigues de ses serviteurs, sous peine de compromettre sérieusement ses intérêts.